അഞ്ചാം വര്ഷത്തിലും ഭാരതം ആ വീഴ്ചയില് നിന്നും ഉയര്ത്തെഴുന്നേറ്റില്ല നോട്ട് നിരോധനത്തില് രൂക്ഷവിമര്ശനവുമായി രമേശ് ചെന്നിത്തല തിരുവനന്തപുരം: അഞ്ഞൂറ്, ആയിരം രൂപകളുടെ നോട്ട് നിരോധിച്ച് അഞ്ച് വര്ഷം പിന്നിട്ടിട്ടും ഭാരതം ആ വീഴ്ചയില് നിന്നും ഉയര്ത്തെഴുന്നേറ്റില്ലെന്ന് കോണ്ഗ്രസ് നേതാവ് രമേശ് ചെന്നിത്തല. ഫേസ്ബുക്ക് കുറിപ്പിലൂടെയാണ് അദ്ദേഹം കേന്ദ്ര സര്ക്കാരിനെ വിമര്ശിച്ചുകൊണ്ട് രംഗത്തെത്തിയത്. തീവ്രവാദത്തിന് അറുതിവരുത്താനും, കള്ളപ്പണം തടയാനും ഇറങ്ങിപ്പുറപ്പെട്ട പ്രധാനമന്ത്രി നരേന്ദ്ര മോദിയുടെ തീരുമാനം ഒറ്റ രാത്രി കൊണ്ട് ഇല്ലാതാക്കിയത് നമ്മുടെ നാടിന്റെ സാമ്ബത്തിക അടിത്തറയാണെന്ന് അദ്ദേഹം വിമര്ശിച്ചു. നോട്ട് അസാധുവാക്കല് സംഘടിത കൊള്ളയും അധികാരമുപയോഗിച്ചുള്ള പിടിച്ചുപറിയുമാണെന്ന് മുന് പ്രധാനമന്ത്രി മന്മോഹന് സിംഗ് മുന്പ് പറഞ്ഞതും ചെന്നിത്തല കുറിപ്പിനൊപ്പം ചേര്ത്തിട്ടുണ്ട്. ഫേസ്ബുക്ക് പോസ്റ്റിന്റെ പൂര്ണ്ണരൂപം ഇന്ത്യന് ജനതയെ ദുരിതത്തിലാക്കിയ മോദി സര്ക്കാരിന്്റെ വിവേക ശൂന്യവും ജന വിരുദ്ധവുമായ നാണയമൂല്യം ഇല്ലാതാക്കല് demonetization നടപ്പില് വരുത്തിയിട്ട് ഇന്നേക്ക് അഞ്ചുവര്ഷം. തീവ്രവാദത്തിനും അറുതിവരുത്താനും കള്ളപ്പണം തടയാനും ഇറങ്ങിപ്പുറപ്പെട്ട നരേന്ദ്ര മോദിയുടെ തീരുമാനം ഒറ്റ രാത്രി കൊണ്ട് ഇല്ലാതാക്കിയത് നമ്മുടെ നാടിന്റെ സാമ്ബത്തിക അടിത്തറയാണ്. അഞ്ചാം വര്ഷത്തിലും ഭാരതം ആ വീഴ്ചയില് നിന്നും ഉയര്ത്തെഴുന്നേറ്റില്ല... കഷ്ടപ്പെട്ട അധ്വാനിച്ച് ബാങ്കുകളില് സൂക്ഷിച്ചിരുന്ന തങ്ങളുടെ സ്വന്തം പണം എടുക്കാന് പോലും കഴിയാതെ ജനങ്ങള് ബാങ്കുകള്ക്ക് മുന്നില് വരി വരിയായി നിന്നതും ഒരു നേരത്തെ അന്നത്തിന് വഴിയില്ലാതെ പരിഭ്രാന്തരായി ജനങ്ങള് നെട്ടോട്ടമോടുന്ന ചിത്രവും ഓര്മ്മയിലുണ്ട്. പക്ഷെ ഇന്നും ഈ രാജ്യത്ത് നോട്ട് നിരോധനം വലിയ മാറ്റങ്ങളാണ് മോദി സര്ക്കാര് കൊണ്ടുവന്നതെന്ന് വീമ്ബ് പറയുന്നവരുണ്ട്. അവര് ഇന്നും വിഢ്ഡികളുടെ സ്വര്ഗത്തിലാണ്. തദവസരത്തില് മുന് പ്രധാനമന്ത്രി ഡോ. മന്മോഹന്സിംഗ് വളരെയേറെ പ്രസക്തം. Demonetization is an organised loot and legalised plunder